Et ollut täällä viime perjantaina. - En niin, mutta paikka on upea.
Hankimme sinulle ohjaajan hyväksymän essun.
Näin hänen vatsalihaksensa. - Oikeasti?
Hän riisui paitansa edessäni. Uskomaton pyykkilauta!
Mitä sinä teit? - Saman kuin jokainen tyttö.
Hillitsin itseni enkä pyytänyt yhteiskuvaa Instaan.
Pystytkö katsomaan häntä silmiin takeltelematta vuorosanoissa?
Eiköhän se onnistu. Ihminen hänkin vain on.
Aivan!
Me olemme valmiita. Tule, Claire.
Nimeni on Clarissa.
Menehän nyt.
Ottakaa paikkanne. Hiljaisuus, kiitos.
Otetaan harjoitusotto. Ääni.
Kohtaus 101A, 1. otto. Kahvilaihastus.
Olkaa hyvä!
Hei. - En nähnyt sinua viime perjantaina.
Tai viikkoa aiemmin, mutta olit täällä kolme viikkoa sitten.
Olin äidin luona San Franissa. - Herttaista.
Luulin, etten näkisi sinua enää. - Olen tässä nyt.
Tarjoan sinulle kupin kahvia.
Saako olla muuta? - Minulla on kaikki, mitä tarvitsen.
Voi luoja! Olen tosi pahoillani.
Anteeksi!
Ei.
En tiennyt, että kansi ei... - Vaatteista on kaksoiskappaleet.
Vaatteista on kaksoiskappaleet. - Tule mukaani.
Rekvisiitta pitää aina tarkastaa.
Tiedän. Nolasin itseni täysin -
Hollywoodin kuumimpien lupaavien näyttelijöiden edessä.
Älä viitsi. Stella on pahamaineinen diiva.
Hänen paha karmansa varmaan aiheutti koko jutun.
Ja Chas on pelkkä kaunis poika.
Ei aivoja. Hän ei muistaisi sinua.
Teit kovasti töitä tämän koe-esiintymisen eteen.
Unohda koko juttu. Sait palkkiosi. Buukataan sinulle jotain parempaa.
Mitä jos tämä pikkurooli olisi poikinut jotain suurempaa?
Sinulla oli seitsemän repliikkiä.
Tämä ei ole maailmanloppu. Olet tuskin 24-vuotias.
Stella on 24. - Tiedottajansa mukaan.
Stella on melkein 30. Äläkä vertaa itseäsi häneen.
Olet lahjakas näyttelijä.
Et ole pelkkiä huulia ja ripsiä, mutta olet kaunis.
Näytät satuprinsessalta. Olet haavoittuvainen mutta vahva.
Olet tähtiainesta. Siksi otin sinut talliini.
Kuka uskoo minuun, jos en itse usko?
Näetkö nyt? Olet hyvä näyttelijä.
Mitä? - Sait minut vakuuttuneeksi -
vaikka sinulla on ollut epäonnea etkä usko sanaakaan mitä sanoit.
Kiitos. - Mene kotiin lepäämään.
Sovin perjantaiksi koe-esiintymisen mainokseen.
En pääse. Minulla on morsiuskutsut kotipuolessa.
Olet kaaso parhaan ystäväsi häissä. - Pitää paikkansa.
Tekee sinulle hyvää päästä pois täältä.
Pidä hauskaa. Ja Clarissa...
"Elämä on elokuvaa, jos annat sen olla." Tiedän.
No niin. - Pidä hauskaa.
Totta kai tulen morsiuskutsuille. Olen kaasosi.
Siitä puheen ollen... - Mitä?
Et asu täällä etkä ole ehtinyt auttaa valmisteluissa, -
joten minun täytyi tehdä sinusta apukaaso.
Anteeksi mikä? - Apukaaso.
Apukaasoja ei ole olemassa, Maya.
Nämä ovat minun hääni, ja saan luoda tittelit.
Kelly on tehnyt kovasti töitä häiden eteen, -
joten annoin kaason tittelin hänelle. Sinulla on ollut kiireitä.
Sain potkut kuvauksista ja nyt häistä myös. Hieno homma!
Ei ole kyse siitä. Haluan sinut viereeni alttarille.
Vain tittelisi on muuttunut. Olet sisko, jota minulla ei ollut.
Olet oikeassa. On varmaan hyvä, että Kelly otti vastuuta.
Hän ja Veronica saavat minut hulluksi.
Mutta he saavat kyllä asioita tehtyä.
Sanon sanani järjestelyistä, kun tulen.
Minä ja Pete otamme sinut avosylin vastaan.
Mitäs se vanha pieru? - Olet kaiuttimessa.
Olet rakas. - Miksi olen vanha pieru?
Olet vanha. - Kuusi vuotta vanhempi.
Olisit nähnyt Peten juoksevan. Hän kaatui kilometrin jälkeen.
Maya lihottaa minua ruuillaan, jotta minut saa helposti kiinni.
Kuinka sinä sait potkut?
Läikytin kahvia Chas Hunterin ja Stella Summerin päälle.
Mutta sinä tarjoilet työksesi. - Olin hermostunut, en tiedä.
Oliko se edes kuumaa? Stella Summers ansaitsee sen.
Hän on täynnä itseään. - Luulin että karmani on kunnossa.
Jätä asiat korkeamman käteen. Kaikelle on syynsä.
Jos tämä rooli ei tuonut menestystä, seuraava tuo.
Haluaisin ottaa sen uusiksi. - Ole valmis kun tilaisuus tarjoutuu.
Kiitos. Olet paras ystävä. - Ei, sinä olet.
Tulen sinne viikonlopuksi, rentoudun enkä mieti Hollywoodia.
Saisiko olla jotain muuta? - Ei kiitos.
Hienoa.
Chas? - Hei.
Hei.
Taisin tulla väärään paikkaan.
Voitko hoitaa pöytiäni hetken, Melody?
Voimmeko tavata minun luonani? Paikan ruokalista ei ole häävi.
Haen noutoruokaa.
Et edes katsonut ruokalistaa. - Tiedottajani ei pitäisi paikasta.
Luulitko, että läikytän taas kahvia? Olen tarjoilija ammatiltani.
Eikö sinun pitäisi syödä brunssia Teen Choice -voittajien kanssa?
En tiedä edes nimeäsi. Miksi olet vihainen minulle?
Tarpeistonhoitaja ei tehnyt työtään. Eikö kukaan syytä häntä?
On perusasia tarkastaa rekvisiitta.
Mistä lähtien? - On aina ollut.
Saan näyttelemisohjeita lastensarjan tähdeltä.
Katsoitko "Cool Time Kidsiä"? - Kaikki ikäisemme katsoivat.
Olit ihastunut minuun.
Myönnä, että olin mielestäsi viileä. - Täytyy jatkaa töitä.
Kahvi on parempaa kupissa kuin paidalla. Se oli vitsi.
Saat paremman työkeikan. Kunhan välttelet rekvisiittaa.
Anteeksi?
Tuo oli Chas Hunter!
Hän on tosi ihana. - Ja hän tietää sen.
Oletteko te pari? - Emme. Miksi luulet niin?
Näin yhden kuvan netissä. - Minkä kuvan?
Sen, jossa sinä ja Chas olette poistumassa VIP-loungesta.
Se en ollut minä. - Selvä.
En ollut! Miksi luulet että olin? - En tiedä. Kasvoja ei näy.
Mutta hiukset ovat kuin sinulla. - Tuo en ole minä.
Aloititteko ilman minua?
Voi luoja!
Sehän on Clarissa Byers, ystävämme Hollywoodista.
Tuo väri on muodissa. Tämä on Insta-kuvan paikka.
Teetkö elokuvan Chas Hunterin kanssa?
Kerro meille kaikki. Onko hän yhtä seksikäs luonnossa?
Onko hän lyhyt vai pitkä? Millainen hän on?
Kaaso on vihdoin saapunut.
Apukaasoni siis.
Kunhan kiusaan. Tee voitavasi, kun olet täällä.
Minä autan, kun et ole täällä.
On tosi kilttiä auttaa, kun olen Los Angelesissa.
Samppanjaa.
En kertonut kenellekään, että sait potkut.
Kiitos. - Ei kestä.
Olen iloinen, että tulit. - Samoin.
Mitä Los Angelesiin kuuluu? - Koe-esiintymisiä on paljon.
Onko Chas Hunter tosi pitkä vai suht pitkä?
Tämä on Mayan päivä.
Antakaa minulle huomiota. - Olet oikeassa.
Me palaamme aiheeseen vielä.
Haluan avata lahjani. Ette kai ostaneet mitään tuhmaa?
Äitini on paikalla. - Hän pelkää, että varastan lahjan.
Ukki! - Clarissa. Sinäkö se olet?
Oletko jo sokeutumassa? Surullista.
En vain tuntenut sinua tuon Hollywood-botoxin takia.
Ei minulla ole botoxia. Tule tänne, kusipää.
Kusipää vanha äijä. - Hauska nähdä. Ja onneksi olkoon.
Kiitos. Ja kiitos kun tulit. Se on tärkeää Mayalle.
Ovatko tytsyt vielä ulkona? - Joo, tulin hakemaan viiniä.
Polkaistaan bileet käyntiin! - Tuletko sinä morsiuskutsuille?
Lopetimme pokerin peluun kaksi tuntia sitten.
Hävisitkö jo Monopoli-rahasi? - En tajua sitä peliä.
Hei, Pete. - Graham! En tuntenut sinua.
Hei, Clarissa. Olen kaivannut sinua.
Näytät upealta. Paljonko... - Voit kysyä sitä.
Paljonko olet laihtunut? - 26 kiloa.
Se riippuu kengistä tai siitä paljonko olen syönyt.
Näin sinut viimeksi viime vuonna. Koska tämä oikein tapahtui?
Otin vapaata, palkkasin henkilökohtaisen valmentajan -
ja keskityin vartalooni. Olen projektipäällikkö IT-firmassa.
Etkö muuttanut takaisin tänne? - Käyn täällä silloin tällöin.
Tulin Peterin pokeriturnaukseen.
Hän on surkea pokerissa. - Voitin hänet pystyyn.
Mitä Los Angelesiin kuuluu? - Unelmat eivät katoa.
Eivät niin.
Mutta ihmiset katoavat.
Oliko tuo piikki minulle? - Ei tietenkään.
Ehkä vähän. - Sinä lähdit collegeen Atlantaan.
Se on lähempänä kuin Hollywood. - Mihin näyttelijän pitäisi lähteä?
En tuomitse sinua. Sinua on kaivattu täällä.
Paljon on muuttunut lähtösi jälkeen. - Huomaan sen.
Nyt ymmärrän, miksi viinin kanssa kesti.
Olette vihdoin taas yhdessä. Se on tosi söpöä.
Kauanko te olette olleet...?
Kaksi kuukautta. - Kaksi viikkoa.
Kaksi viikkoa? Mitä me teimme ennen sitä?
Kaksi kuukautta, tarkoitin.
Kaksi viikkoa oli rajapyykki, kun suhde virallisesti...
Kaksi kuukautta.
Oletko valmis lähtemään kotiin? - Haluaisin vaihtaa kuulumisia.
Totta kai me haluamme vaihtaa kuulumisia Clarissan kanssa.
Mennään takaisin ulos.
Paljon on muuttunut. - Hienoa!
Sinun täytyy kertoa. Oletko tapaillut julkkiksia?
Olen käynyt yksittäisillä treffeillä vierailevien tähtien kanssa, eli en.
"Kuvauspaikkaromanssejako" ne ovat? - Showmansseja.
Sinulla oli se ohjaaja. Zeke? - Siitä on ikuisuus.
Hän jätti Clarissan Clarissan syntymäpäivänä.
Hän ei tiennyt syntymäpäivästäni. Keskityn nyt uraani.
Eli kaikki on OK. - Se on hyvä.
Se on Clarissan oma valinta. Miehet ovat hulluna häneen.
Arvostan, että keskityt uraasi. Se vaatii omistautumista.
Se tuntuu kannattavan. Sait sen ison elokuvaroolin.
Oletko saanut elokuvaroolin? Onneksi olkoon!
No... - Koska sen ensi-ilta on?
En tiedä. Kohtaukseni saatetaan poistaa.
Miksi se poistettaisiin? Eikö sinua tarvita elokuvassa?
Etkö ole päähenkilö? - En sanoisi niin.
Juttu on monimutkainen. On salassapitosopimuksia ja muuta.
Käsis silputaan joka päivä, jotta kukaan ei tiedä kuka kuolee.
Kukaan ei kuole. Elokuva on romanttinen komedia.
Hetkinen. Onko tuo..?
Eikä! Tuo olet sinä.
Hän on se salaperäinen tyttö, joka suutelee Chas Hunteria.
En ole. - Työskentelit Chasin kanssa.
Joo, mutta... - Siksi olet ollut niin salaperäinen.
Ei, minä vain... - Showmanssi!
Onko kyseessä enemmän? - Paljonko enemmän?
En sanoisi niin.
Tunnetko edes häntä? - Hän kävi työpaikallani.
Se on siis totta! Sinä tapailet Chas Hunteria.
Joo, totta se on. - Hän on söpöliini.
Me haluamme tietää, tuleeko hän häihin.
Haluan hänen nimmarinsa morsiusneidon asuuni.
Ihan tosi? - En käytä sitä enää toiste.
Ei hän tule häihin. - Miksi ei?
Koska kukaan ei tiedä suhteesta vielä.
Kyse on julkisuusjutuista.
Te ette saa sanoa mitään. - Mistä?
Rouva Byers! Tyttärenne tapailee Chas Hunteria.
En tiennyt sitä. - Hei, äiti ja isä.
Kuka on Chas Hunter? - Hän on söpöliini.
Niin minäkin sanoin. - Mitä te teette täällä?
Emme tienneet, saatko kyydin. Kai sinä asut meillä?
Tavarani ovat autossa. Nähdäänkö kotona?
Kai me voimme hengailla kanssanne? - Olen poikki. Voimmeko me lähteä?
Totta kai. - Selvä. Hei sitten.
Hei, Graham. Hei, Maya!
Onko se totta?
Se Chasin juttu. - Miksi minä valehtelisin?
Koska et halua heidän tietävän, että sait potkut.
On OK, jos töitä ei löydy. He ymmärtävät kyllä.
Asia on niin kuin sanoin. En voi puhua siitä.
Selvä. Miksi et kertonut? En olisi sanonut mitään.
Sinä olisit voinut kertoa Grahamista ja Kellystä.
En tiennyt, miten olisin kertonut. Luulin, että se ei kestäisi.
Ei hätää. Mutta se on outoa.
Kelly pilkkasi Grahamia koulussa.
Graham on muuttunut kouluajoista.
Niin kai. Hän näyttää tosi hyvältä.
Niin näyttää Chas Hunterkin.
Anteeksi että asia nousi esiin. Tämän piti olla sinun iltasi.
Ei se mitään. Olen iloinen, kun tulit.
Mutta ei enää salaisuuksia. - Selvä, ei enää salaisuuksia.
No niin, heippa. - Hei.
Ette kai kerro kenellekään? - Emme.
Emme oikeastaan. - Näyttää että kerrotte ihmisille.
Hän kielsi kertomasta kenellekään. Me emme tunne ketään Hollywoodissa.
Huomenta. - Hei. Nukuitko hyvin?
Kunpa ei tarvitsisi lähteä niin pian. - Fanfaarit soivat kun palaat L.A: han.
Miksi et kertonut Chasista?
Suhde ei ole vakava. Ja mitä tarkoitat fanfaareilla?
Uutinen on internetissä. - Mitä?
Voi ei!
On tosi romanttista, että haluatte olla salaperäisiä.
Onko hän mukava? Hän näyttää mukavalta.
Mikä hätänä? - Otatko kahvia?
Hei. - Kuka tuo tyttö on?
Hän... En tiedä. Tapasin hänet kuvauksissa.
Eli sinä tapailet häntä!
Tuskin tunnen häntä. Hänellä oli pieni rooli leffassani.
Hän sai potkut. - Hyvä!
Mitä tämä oikein on, jos et tapaile häntä?
En tiedä. Heräsin aamulla sinun huutoosi.
Lähden huomenna Pariisiin. En kestä tällaista nyt.
Ei hätää. Rauhoitu.
Rauhoitu. En tykkää hänestä. En edes tunne häntä.
Törmäsin häneen kahvilassa.
Joku oletti että seurustelemme. - Mistä juttelit hänen kanssaan?
Hän luuli että hankin hänelle potkut. Hän kaatoi kahvia päälleni.
Miksi hän oli päälläsi? - Hän kaatoi kahvia päälleni.
Miksi olet noin vihainen? Olet naimisissa.
Se on ohi. Esitän vaimoa, jotta voitan oikeudessa.
Sekö parantaa tilannetta?
Minun ja mieheni välillä ei ole mitään vipinää.
Eikä minun ja sen...
Clarissa Byersin välillä.
Kaikki luulevat että olette yhdessä. - Pitäisikö luulla että me olemme?
Meitä ei epäillä jos kaikki luulevat, että olet hänen kanssaan.
Mutta en tunne häntä. - Sillä ei ole väliä.
Sinun pitää saada media uskomaan, että sinä tunnet.
Mitä haluat minun tekevän? - Jätä hänet. Julkisesti.
Lähetän paparazzeja sinne kahvilaan. Jätä hänet kaikkien nähden.
Sano, että hän särki sydämesi ja myi salasuhteenne medialle.
Media saa kaiken nauhalle, jos hän väittää vastaan.
En usko, että tämä toimii. - Olen tiedottajasi. Toimii se.
Olemme selvillä vesillä, kunnes erojuristini hoitaa asiat.
Juuri tätä me tarvitsimme.
Hän ei ikinä suostu. - Ei tarvitse. Sinä jätät hänet.
Tämä tekee hyvää myös hänelle. Hän saa hetkensä parrasvaloissa.
En tiedä, hän ei taida olla sitä tyyppiä.
Voi jukra! Hän on takanamme.
Chasin uusi ihastus on taas L.A: ssa ja valmis hyppäämään Chasin syliin.
Paparazzit tykkäävät sinusta. - Kolme autoa seurasi minua.
Sanoit, että ette seurustele. - Tämä on väärinkäsitys.
Chas Hunter ei halua olla missään tekemisissä kanssani.
Miksi hän sitten on täällä?
Voi ei. - Tiesin tämän. Valepukki!
En kertonut kenellekään, että meillä oli suhde.
Kerroitko ihmisille, että olit siinä kuvassa? -En.
He sanoivat että se olin minä, enkä väittänyt vastaan.
Kävin morsiuskutsuilla kotipuolessa.
Oletko morsiusneito? - Olen.
Se on rankkaa hommaa. - En halunnut kertoa potkuistani.
Joten kerroit, että me seurustelemme?
Kaverini kuvittelevat asioita. - He eivät ole ainoita.
Voin mennä kertomaan, että juttu oli valetta.
Tarvitsen apuasi yhdessä asiassa.
Missä asiassa?
Toivoin, että voisimme erota julkisesti.
Miksi? -Kukaan ei saa tietää, kuka oli kuvassa kanssani.
Haluan ihmisten luulevan, että se olit sinä.
Kuka se oli? - Se on monimutkainen juttu.
Uramme voivat tuhoutua, jos seurustelu paljastuu.
Et auttanut pelastamaan minun uraani. - Et pyytänyt apua.
Mutta minä pyydän apuasi.
Voit saada hyvää julkisuutta. - En kaipaa sellaista julkisuutta.
Haluan tulla kuuluisaksi roolityöni ansiosta.
En koska Chas Hunter jätti minut. - Mitä sinä haluat? Rahaako?
En aio valehdella rahasta. - Tämä on näyttelemistä.
Ja sinä valehtelit ystävillesi. Hyvä on, mitä sinä haluat?
Meidän pitää erota ystävinä. - Olen samaa mieltä.
Se pitää hoitaa tänä viikonloppuna. - En ole täällä viikonloppuna.
Asia ei voi odottaa. Nämä jutut karkaavat käsistä.
Lähde kanssani häihin, jos haluat hoitaa tämän viikonloppuna.
En ikinä. - Se on vähintä mitä voit tehdä.
Varaa tämä lento. Ja tässä on puhelinnumeroni.
Lupaa, ettet nolaa minua. - Pystyt siihen ihan itse.
Minä nostan sen.
Lakkaa pudottelemasta esineitä. - Se lähti käsistä nopeasti.
Hyvä on, tänä viikonloppuna.
Me menemme naimisiin! - Tämä on elämäni onnellisin päivä.
Voi luoja, menet naimisiin Chas Hunterin kanssa.
En voi...
Uskomatonta, että ihmiset luulevat meidän olevan kihloissa.
Tyypillinen Hollywood-rakkaustarina. Kihlaus ja ennenaikainen ero.
Sitoutumisen pelko, aviohuolet. - Pettäminen.
Voitko panna kännykän pois? Tarinamme täytyy pitää vettä.
Tapasimme kuvauspaikalla. Kaadoit kahvia päälleni.
Tarjouduit maksamaan pesulalaskuni ja pyysit minua ulos.
Minä pyysin sinua ulos? Enpä usko.
Tytöt pyytävät minua ulos koko ajan. - En ole tähtiä palvova tyttö.
Mikä sinun suuri ideasi on?
En tiedä. Emme tiedä toisistamme mitään.
Minä arvaan. Vartuit pikkukaupungissa ja halusit aina saada enemmän.
Katselit tyttöleffoja ja haaveilit, että olisit seuraava Julia Roberts.
Säästit kaikki rahasi -
ja hyppäsit Los Angelesin -bussiin tavoitellaksesi unelmiasi.
Naulan kantaan.
Paitsi että opiskelin viestintää, koska en uskonut kykyihini.
Ja palasin vuodeksi kotiin, koska äidillä oli rintasyöpä.
Ja kerran melkein heitin pyyhkeen kehään L.A: ssa, -
koska autoni hajosi, eikä ollut varaa korjata sitä.
Anteeksi. Sinulla on ollut rankkaa.
Mutta sinä pidit pintasi.
Ei minulla ole hätää. Kaikilla on joskus rankkaa.
Sinun vuorosi. - Sinun pitää arvata.
Rikkaat vanhemmat panivat sinut näyttelemään lapsesta asti.
"Cool Timesin" jälkeen halusit ulos täydellisen lapsen roolista, -
joten teit elokuvan, jossa esitit psykoottista teiniä, -
joka piinasi naapureitaan.
Kaikki fanisi hylkäsivät sinut, -
ja olet 10 vuotta yrittänyt saada täydellisen pojan imagosi takaisin.
Mutta se on vaikeaa, koska et ole sellainen.
Auts. Pelaat kovaa.
Mitä jäi mainitsematta? Tyttöjen lisäksi tietysti.
Osuit naulan kantaan. Olen pahis.
Sanoin vain, ettet ole täydellinen. Kukaan ei ole.
Elämä on rankkaa kaikille.
Oletko ainoa lapsi? - Olen. Entä sinä?
Kolme sisarusta. Vanhemmat eronneet, luojan kiitos.
Perhe asuu D.C: ssä, eikä meillä ole läheiset välit.
Musta lammasko? - Enemmänkin rahan lainaaja.
Lainaavatko vanhempasikin? - Kyllä.
Eli he eivät ole rikkaita.
Muutin tädin luo, kun olin pieni. Tappelin sisarusteni kanssa.
Hän ohjasi energiani näyttelemiseen. Hän on yhä paras kaverini.
Herttaista.
Kuka oli menossa naimisiin? - Paras ystäväni Maya.
Hän on OK, mutta meidän pitää varoa Veronicaa ja Kellyä.
Mitä he tekevät? - He vain ovat mitä ovat.
Kaikki läheiset ystäväni kutsuvat minua "Rissiksi".
Melkein unohdin. Ole hyvä.
Mikä tämä on? - Pane se sormeesi.
Se on upea. - Täti antoi lainata sitä.
Minä voin auttaa. - Kiitos.
Kas noin.
Mennään sitten.
Tämä rintaneula on hieno. - Ei voi olla totta.
Voi jukra.
He vaikuttavat mukavilta.
Hän on todellinen! Siis oikea ihminen.
Hei.
Olet yhtä komea kuin elokuvissa. - Ja pitkä.
Tämä on Chas, ja tämä on Maya.
Pete, Kelly, Graham ja Veronica.
Hei, Maya. Ja Pete.
Kelly. Graham.
Ja Veronica.
Opiskelimme yhdessä, paitsi Pete. - Kihlattuni valmistui 90-luvulla.
Meillä ei ollut kirjoja eikä tulta. Moni meistä ei selvinnyt.
Jessus! Katso tätä.
Onneksi olkoon molemille. - Onnittelut.
Ja onnittelut teillekin. - Kiitos.
Toin teille jotakin. - Kiitos.
Kiitos, se oli herttaista.
Sanoinko äsken "herttaista"?
Myöhästyimmekö harjoituksista? - Myöhästyitte.
Ei hätää. Kävelet alttarille, hymyilet, nappaat kimpun.
Mikä teitä viivytti? -Lento siirtyi nimmarinpyytäjien takia.
Missä jonon pää on?
Kone sentään odotti meitä. - Kuuluisuudesta on apua.
Kuka haluaa boolia? Menkää ottamaan.
Mitä ostit heille? - Yhden pikkujutun.
Tykkään ystävistäsi. - Niin minäkin.
Mitä tykkäät pikkukaupungistamme? - Se on kotoisa.
Kuinka te tapasitte? Clarissa oli tosi vaitelias.
Olimme yhdessä kuvauspaikalla.
Hän joutui vaikeuksiin tarpeistonhoitajan virheen takia.
Säälin häntä, kävin hänen työpaikallaan, ja tässä sitä ollaan.
Saavuit paikalle kuin ritari kiiltävässä supertähdessä.
Miten hommat sujuvat Hollywoodin kanssa?
Hyvin.
Tarkoitan herra Hollywoodia.
Meillä menee hyvin.
Anteeksi. Ei pitäisi udella. - Ei se mitään.
Tutustumme yhä toisiimme. Tämä on ollut salamaromanssi.
Näyttelin lukiossa. Olin Ihmemaan Liisa.
Mitä roolia Clarissa esitti?
Hän oli Herttakuningatar.
Se on suosikkihahmoni.
Mietin vain, onko tämä paras päätös. - Voisin sanoa samoin sinulle.
Puhummeko me valmistujaisista? - En tiennyt mitä sanoisin.
Sanoin, että rakastan sinua. Olisit voinut sanoa sen takaisin.
Minä vain... Totta kai minä rakastin sinua.
Mutta... - En ollut tarpeeksi hyvä sinulle.
Me olimme ystäviä. Se merkitsi minulle paljon.
Hienoa.
Tuo on siis Graham. Mikä hänen tarinansa on?
Hän on poikaystäväni.
Hän ja Clarissa olivat rakastuneita. Graham oli pulska lukiossa.
Onko täällä kuntosalia?
Muistatko kun sanoin äidille -
ensimmäisenä lukiovuotena, että menisin Kellyn mökille?
Minä sanoin äidille meneväni Charlestoniin väittelemään, -
jotta voisimme mennä telttailemaan.
Kuulimme äänen ja säikähdit, koska luulit että se oli karhu.
Sinä säikähdit. Pystyit tuskin paahtamaan vaahtokarkkiasi.
En ollut peloissani, jos totta puhutaan.
Halusin vain päästä lähellesi.
Minulla ei ole Kellyn kanssa sitä, mitä minulla oli sinun kanssasi.
Ehkä et ole yrittänyt. Ehkä sinun pitäisi.
Ehkä.
Onko sinulla Chasin kanssa se, mitä sinulla oli minun kanssani?
Vai jotain parempaa?
Hän on kihlattuni.
Täällä ei ole kuntosalia.
Onhan täällä hyvä luomu... - Ei.
Kakkua sentään on.
Vartuitko tässä talossa? Tuleva kuuluisuus Clarissa Byers -
syntyi ja kasvoi tässä talossa. - Hiljaa, vanhempani heräävät.
En löydä koskaan...
Kielsin teitä tekemästä tuota enää.
Se on meidän perinteemme.
Hän tuli myöhään kotiin, ja me säikäytimme hänet!
Se on karmiva perinne.
Tuleva vävypoikani.
Tervetuloa kotiimme. - Kiitos, herra ja rouva Byers.
Sano Bruce ja Sandy.
Bruce ja Sandy! Kiitos.
Käykää taloksi.
Clarissa tietää reitin, ja sinä seuraat häntä.
He ovat pitäneet huoneen ennallaan. - Tämä on mahtava.
Täti muuttelee huonettani pelihuoneeksi, joogahuoneeksi -
ja viimeksi koiratarhaksi.
Me emme voisi muuttaa tätä.
He kai toivovat, että muutan takaisin.
Millaisia vanhempia olisimme, jos emme toivoisi sitä?
Levätkää ja kertokaa, jos tarvitsette jotain.
Kiitos, rouva... Kiitos, Sandy.
Tyttäätkö omeleteista? - Tykkään.
Teen tosi hyviä omeletteja.
Hyvää yötä. - Yötä. Heippa, äiti ja isä.
Sinulla on aika upeat vanhemmat. - Et nuku täällä.
Viereisessä huoneessa on futonpatja sinulle.
Selvä.
Toivottavasti vanhempasi eivät löydä minua futonilta aamulla. Söpö kuva.
Anna olla.
Ihana. - Kiitos.
En usko että tiedät. - 18.
Onpa hauskaa.
Poikakaverisi ei tiedä, kuinka omeletti tehdään.
Etkö ole opettanut? Opetin sinulle kaiken mitä osaan.
Emme ole juuri laittaneet aamiaista. - Eikö tämä ole taideteos?
Haluaisin olla kohtelias vieraalle, mutta ei se ole.
Maku on tärkeämpi kuin ulkonäkö.
Sotkuinenkin omeletti voi maistua hyvältä. -Maistetaan.
Minä sanon: "Totta hemmetissä".
Sinun vuorosi.
Olet oikeassa. Tämä on hyvää. - Hyvää työtä.
Sanoin, että osaan laittaa ruokaa. - Olin väärässä.
Mitä on ohjelmassa tänään?
Menemme illalla rannalle, missä on molempien polttarit.
En ole ollut sellaisissa. - Rauhoitu.
Luvassa on roskaruokaa, videopelejä ja röyhtäilykisa.
Voin nostaa oman laukkuni.
Voitko kiittää?
Kiitos. - Ei kestä.
Kiitos. - Pojat asuvat täällä.
Sinun huoneesi on 236.
Entä sinun? - 222.
Menemme altaalle ennen juhlia.
Selvä. - Nähdään siellä.
ANNOITKO SORMUKSEN?
Miten hän tietää... - Koska olen tässä, kulta.
Mitä sinä täällä teet? - Miksi hänellä on sormus?
Sinä halusit, että teemme tämän. - Suhteen piti näyttää lyhyeltä.
Innostuin liikaa. - Niinkö pääsi käymään?
Annoin tädin lainaaman sormuksen. Mikä siinä on ongelmana?
Miksi sinä olet täällä? - Varmistan, ettet tee tyhmyyksiä.
Toistaiseksi kaikki on mennyt hyvin. - Minulla ei ollut parempaa tekemistä.
En kestänyt ajatusta, että olet täällä hänen kanssaan.
Mehän puhuimme tästä. - Jos joku kysyy, olen tiedottajasi.
Eli puhumme totta. - Pysyn pois valokuvista.
Mutta tarkkailen sinua. Haukan silmät, tiikerin korvat.
Selvä.
Hyvä. Mennäänkö altaalle?
Anna minun mennä edeltä.
Tämä on tosi jännää. - Kosiko hän sinua töissä?
No... - Sensaatiolehdissä luki niin.
Se oli pikemminkin... - Koko juttu.
Ja sitten olin että vau! - Todellakin.
Voi miten söpöä.
Mitä? He eivät sanoneet mitään. - Heidän ei tarvitse.
Tosi romanttista. - Minä olen romanttinen.
Olen tosi romanttinen. - Kuinka sinä olet romanttinen?
Vein sinut laiturille jäätelölle. - Veronica oli mukana.
Et edes tykkää romantiikasta. - Mistä tiedät?
Mikä tahansa voi olla romanttista oikean ihmisen kanssa.
Ei ole väliä mitä tekee, kunhan kumppani on oikea.
Mikä tahansa? - Niin.
Jopa aamiaisen laittaminen yhdessä voi olla romanttista.
Köyhät ritarit ovat romanttisimpia leipiä.
Chas tekee hyviä omeletteja.
Sinunkin pitäisi tehdä omeletteja. - Vähän tukea nyt, jätkät.
Kaverit ennen... - Mitä?
Mitä? - Kaverit ennen mitä?
Tämä on tiedottajani Suzie!
Hän tuli katsomaan, että kaikki on hyvin.
Te olette tosi söpöjä ja periamerikkalaisia.
Tämä on kihlattuni Clarissa.
On hauska vihdoin tavata sinut. Chas on kertonut sinusta hyvää.
Hauska tavata, Suzie.
Paljon hyvää. - Niin sinustakin.
No niin, olette virallisesti kätelleet.
Taidan kastaa varpaani veteen. Tuleeko joku mukaan?
Onko hän polttareiden strippari?
Suzie voi tulla meidän polttareihimme. -Ei.
Tulen mielelläni. - Selvä.
Mahtavaa.
Oletko tavannut tuota tiedottajaa? - En, mutta hän on iso nimi.
Hän flirttaili kovasti kihlattusi kanssa rannalla.
Ja hän on kaunis. - Ja flirttaileva.
Hän on naimisissa komean agentin kanssa.
Tytöt flirttaavat Chasille koko ajan. Myös te. En ole huolissani.
Ehkä olet vain hyvä näyttelijä. Hän on tapaillut monia tyttöjä.
Hän ei tee oloani epävarmaksi, eli en ole huolissani.
Paljon on muuttunut lukion jälkeen.
Mitä tarkoitat? - Olit tosi epävarma ennen.
En ole. En ollut.
Olit tosi epävarma. Et käynyt ulkona kenenkään kanssa.
Uppouduit... - Draamakerhoon, klarinettiin.
Jazzkuoroon. Teit kaikkea.
Hengailin Grahamin kanssa. - Jotta sinulla olisi parempi olo.
Käytätkö sinäkin parantamaan oloasi? - Meillä menee hyvin.
Olen huolissani sinusta. - Mitä tuo tarkoittaa?
Älä viitsi. Hän on Chas Hunter. Ja sinä olet...
Sinä olet sinä.
Johtuisiko epävarmuuteni ystävistäni? - En yritä haastaa riitaa.
Hän on tosi komea. Ymmärrän, jos olet epävarma.
En halua, että sabotoit mitään.
Olet väärässä.
Sinusta ja Chasistako? - Siitä, että asiat ovat muuttuneet.
Pelaat edelleen pelejäsi. Typeriä lukioaikaisia pelejä.
Hei.
Mihin Riss meni? - Hänen piti kai lähteä kävelylle.
Hei! Mitä sinä täällä teet?
Tulin etsimään jäitä. Mitä sinä täällä teet?
Eikö kaason pitäisi olla johtamassa bileitä?
Se kunnia on ilmeisesti annettu tiedottajallesi Suzielle.
Hän osaa pitää hauskaa.
Tapailet häntä, vai mitä?
Oletko vihainen? - En.
Vaikutat vihaiselta. - He loukkasivat minua.
Kelly tekee parhaansa, jotta minulla olisi kurja olla.
Kuten aina. Kiitos.
Onko hän mustasukkainen? - Onpa sinulla iso ego.
En tarkoittanut minusta, vaan Grahamista.
Graham katselee sinua näin: - Huomasitko sen?
En ole niin itsekäs kuin luulet. Pystyn tekemään havaintoja.
Minä ja Graham olimme läheisiä ja sitten emme enää olleet.
Se vain loppui. Olimme nuoria ja minä olin tyhmä.
Hän sanoi että rakastaa minua, ja minä säikähdin.
Sellaista sattuu. - Joo.
Homma meni oudoksi eilisellä päivällisellä.
Onko hän Kellyn kanssa, koska ei voi olla sinun kanssasi?
En tiedä. Toivottavasti hän ei vain tyydy johonkuhun.
Uskotko, että ihmiset aina löytävät sen oikean?
Äiti ja isä löysivät. - He antoivat hyvän esimerkin.
Mutta ei heillä helppoa ollut. Suhteen eteen piti tehdä töitä.
Kaikissa suhteissa pitää tehdä.
Toivon, että vanhempani olisivat yrittäneet enemmän.
Mutta tärkeää on kai se, mitä tunnet Grahamia kohtaan.
Minulla oli tunteita häntä kohtaan, mutta olin epävarma -
tai en tarpeeksi kypsä tai valmis tai kaikkea kolmea.
Entä nyt?
Olemme molemmat muuttuneet. Suhteemme ei ole kuin ennen.
Koska särjit hänen sydämensä. Olet sydäntenmurskaaja.
Tämä ei ole niin kauheaa kuin luulin. Tämä on ollut aika hauskaa.
Tämä on mennyt odotettua paremmin. Ja sinä olet ylittänyt odotukseni.
Anteeksi, että olin niin ankara. - En minäkään ollut herrasmies.
Tykkäämme kiusata toisiamme. Kihlaparit tekevät sellaista.
Mihin me lähdemme häämatkalle?
Tiedätkö, mikä minusta olisi hauska häämatka?
Reissu USA: n halki asuntoautolla.
Telttailua, ruuanlaittoa ja nähtävyyksien katselua.
Köyhäilyä Amerikan sydänmailla. Kyllä se minulle sopii.
Vieläkö juhlat jatkuvat? - Käyn katsomassa Mayaa.
Hän ei valvo yli keskiyön ja on kai sammunut sohvalle.
Mennään.
Moneltako lähdemme huomenna?
Kymmeneltä kai. Häät ovat viideltä.
Kiitos kivasta illasta.
Samoin.
Vau.
Tuletko häihin vai et? - Naitko sinä hänet?
Tarkoitin niitä toisia häitä. Laita itsesi valmiiksi.
Teidän pitää alkaa suunnitella omaa suurta päiväänne. -Niin kai.
Onko teillä kipulääkkeitä? Vicodin tekisi terää.
Minulla on aspiriinia kylppärin lääkekaapissa.
Hyvä on.
Tarvitsen kahdeksan. Voin hakea ne itse.
Minun pitää korjata meikkiäni. Ilmankosteus saa kasvoni sulamaan.
Oletteko puhuneet hääpaikasta? - Emme. Missä te menitte vihille?
Me karkasimme. - Ihan tosi?
Sandyn vanhemmat vastustivat häitä. - Brucella ei ollut kunnianhimoa.
Mutta kunnianhimon puute teki hänestä firmansa varatoimitusjohtajan.
Sait minut yrittämään kovemmin.
Clarissa on onnekas, kun hänellä on tuollaiset vanhemmat.
Ja hän on onnekas, kun hänellä on tuollainen mies.
Näen sen silmistäsi. - Minkä?
Että olet hyvä mies.
Kulta!
Voi kulta.
Vau! Näytät upealta.
Kiitos. Olemmeko valmiita lähtemään?
Olen täällä.
Mennään sitten.
Näytät upealta, Maya. - Eikö? Hän tulee äitiinsä.
Voinko lainata sinua, Audrey?
Mene vain. - Selvä.
Mitä sinulle tapahtui eilen?
Riitelin Kellyn kanssa siitä Grahamin jutusta.
Sepä yllätys.
Olen pahoillani, että häivyin. Se oli kurja temppu.
Palasin tunnin päästä, mutta olit jo sammunut sohvalle.
Mihin sinä lähdit? - Juttelin hetken Chasin kanssa.
Vai niin. Te "juttelitte" hetken.
Mitä te teitte lähtöni jälkeen? - Ei hajuakaan.
Muistan vain, että Suzie nappasi tiaaran päästäni.
Olet siistiytynyt hienosti. - Kiitos.
Näytän kauniilta, enkö näytäkin?
En voi uskoa, että tämä päivä on koittanut.
Puhuimme tästä paljon lapsena.
Teimme itsellemme morsiuspuvut äidin sängyn lakanoista.
Tyynyliinat olivat huntuja. - Muistan.
Sain aina muotoonommellut lakanat. Ne olivat liian ryppyisiä sinulle.
Sanoit aina, että menisit naimisiin ennen minua.
Olit sellainen villikko. - Tiedän.
Minusta tuntuu, ettet ole paljon minua jäljessä.
Minun pitää puhua yhdestä... - Hei.
Voi sinua. Näytät tosi kauniilta.
En voi kiroilematta kirkossa kertoa, miten kauniilta näytät, -
joten pidän suuni kiinni.
H-hetkeen on viisi minuuttia. Pannaan hommat kuntoon.
Selvä.
Se on menoa nyt. Ihan oikeasti.
Kaikki sujuu täydellisesti, ihan niin kuin lapsenakin.
Hankkiko äitisi lisää kuvaajia?
Oletteko sinä ja Chas naimisissa? - Nämä ovat ystäväni Mayan häät.
Onko Chas täällä? Hän on kaupungissa. - On hän ja me viihdymme hyvin.
Voitteko antaa ystävieni nauttia hääpäivästään?
Hei, Jeannette. - Mitä häihin kuuluu?
Meno alkaa hiipua, mutta kaikilla oli hauskaa.
Paparazzit ovat panneet kuvia nettiin.
Chas ei ole niissä. Olet julkkis. - Koska näytän sekopäiseltä kuvissa.
He hyppäävät esiin huonolla hetkellä. - Sinun pitää tottua siihen.
Sinulla on yhdeksän koe-esiintymistä. Kaksi elokuvaa ja neljä mainosta.
Vain sinulle. - Oletko tosissasi?
Yhdeksän? Mahtavaa! - Sellainen tämä ala on.
Pidä hauskaa. Nähdään ensi viikolla. - Kiitos, Jeannette.
Hei! En kuullut tuloasi. - Olit innoissasi koe-esiintymisistä.
Ai sinä kuulit? - Kuulin ensin huutosi.
Sitten kuulin koe-esiintymisistä. Olen iloinen puolestasi.
Olet ansainnut ne. Ja näytät tyrmäävältä.
Kiitos. Sinäkin näytät hyvältä. - Kiitos.
Mitä sinä teet, Riss?
Etsin paparazzeja.
Tiedän kaiken tästä. Suzie oli pikkupöhnässä.
Hän sanoi, että sinun ja Chasin suhde on huijausta.
Ei, se on... - Riss. Älä viitsi.
Hyvä on.
Totuus on, että menetin ison työkeikan Los Angelesissa.
En halunnut kaikkien tietävän, että olen epäonnistuja.
Niinpä yksi valhe johti toiseen ja kolmanteen ja...
Sitten tajusit, että pidät hänestä oikeasti.
Mitä? Enpäs. - Etkö?
En todellakaan.
Hän ei ole minun tyyppiäni. Hänen elämänsä on ihan hullua.
Sanoit, että minun pitäisi lähentää välejäni Kellyyn.
Olet oikeassa. Noudata omaa neuvoasi.
Tämä on eri asia. - Et voi tietää sitä.
Teidän välillenne voisi syntyä jotain tosi hyvää.
Oikeasti?
Oikeasti.
Chas ei voi koskaan olla niin viileä kuin minä, -
mutta hän voi yrittää.
Onneksi emme seurustelleet. En halua menettää parasta ystävääni.
Nähdään myöhemmin. - Joo.
Olen etsinyt sinua. - Ja sinä löysit minut.
Ajattelin pyytää sinua tanssimaan. - Ajattelit vai?
Tanssin Veronican kanssa. Hänellä on kaksi vasenta jalkaa.
Ja hän pyysi nimmarin pukuunsa. Olen vähän uupunut.
Niin on varmaan parasta. Olisin liikaa sinulle.
Olen hyvä, koska tanssin nuorena. - Anna minun arvioida se.
Yritän pysyä tahdissasi. - Selvä.
Sinä olet aika hyvä. - Niin sinäkin.
Olen ottanut tanssitunteja. - Hienoa.
Mitä mieltä olet lehdistöstä, nyt kun olet suuri julkkis?
Se on syvältä. Varastin show'n ystävältäni hänen hääpäivänään.
Supertähteys on varmaan rankkaa. - Siihen tottuu kyllä.
Se on vain valoja, kameroita ja näyttelemistä.
Anteeksi. En suunnitellut tuota.
Entä se tyttö, jota tapailet?
Aivan.
Taisin tempautua hetkeen.
Tiedän. - Maailma katosi ympäriltämme.
Sama täällä.
Se oli mukavaa. - Niin oli.
Sinulla on koe-esiintymisiä.
Jos satunnainen kihlaus tuo töitä, en voi kiittää sinua tarpeeksi.
Kiitit jo. - Kuinka?
Tämä kaupunki, ystäväsi ja vanhempasi ovat jotain uskomatonta.
Tämä on ollut lomaa hullunmyllystä.
Tarvitsin tätä kipeästi. En vain tajunnut sitä.
Hyvä, että sinulla oli kivaa. Tämä on ollut lomaa minullekin.
On vai? Kotiinpaluu?
Osittain, mutta lähinnä lomaa minusta itsestäni.
Riitani Kellyn kanssa liittyi siihen, miten epävarma olin nuorempana.
Sinun seurassasi en ole epävarma, vaikka pitäisi olla.
Kenenkään ei pitäisi tehdä toisen oloa epävarmaksi.
Totta.
Voi luoja! Chas!
Chas! Randall ja Alicia!
Etsiväni yllätti heidät kuhertelemasta kylpylästä.
Yök! Onpa inhottavaa.
Eikö ole mahtavaa? Voin erota, ja me voimme rikastua yhdessä.
Suzie ja hänen miehensä. Se on outo juttu.
Homma on kai nyt ohi. - Et ole hänelle selitystä velkaa.
Hoidetaan teidän eronne. Häät ovat loistava paikka siihen.
Se toimii monella tasolla.
Voitko odottaa hetken? - Toki. Mene roolihahmoosi.
Ja eroa sitten. Anna sormus minulle.
Sormus? Naitko hänet? - En.
Haluatko tämän? Selvä.
Ota se. Se oli vain rekvisiittaa tähän esitykseen.
Näyttämö on valmis. Aloitetaan. Odottakaa! Tarvitsemme todistajia.
Ihmiset! Tulkaa tänne.
Jonkun pitää ottaa kuvia. Odottakaa.
Ei, hoidetaan tämä, jos haluat tehdä sen.
Tarjotaan heille kunnon loppukohtaus.
Sinun ei tarvitse tehdä tätä. - Teen mitä me sovimme.
Sovitte? - Ei improilua.
Pysy käsikirjoituksessa. - Mistä hän puhuu?
Clarissa auttoi minut pulasta. - Aivan.
Vanha kunnon Riss auttaa aina. Te olitte oikeassa.
Chas ei ikinä huolisi minua. Hän painii ihan eri sarjassa.
Se ei ole totta. - Totta?
Mikään tästä ei ole totta. Tämä on pelkkää kuvitelmaa.
Kuvitelmaa? - Suhteemme ja tämä suunnitelma.
Suhteesi Suzie kanssa on sekin varmaan kuvitelmaa.
Vartuit TV-ohjelmassa. Paikat ja ihmiset eivät olleet oikeita.
Ehkä olet oikeassa.
Ehkä elän mielikuvitusmaailmassa, mutta tiedän mistä minä pidän.
Et tällaisesta häviäjästä.
Et sinä ole häviäjä. - Sanot tuon koska valehtelin sinulle.
Ei, hän tiesi. - Tiesitkö?
Annoin parhaan ystäväni valehdella, jos koit tarvetta siihen.
En vain ymmärtänyt miksi.
Miksi? Koska minä mokasin.
En ole kuuluisa, en tapaile julkkista ja mokasin elokuvaroolini.
En halunnut palata kotiin epäonnistujana taas kerran.
Mutta mokasin senkin.
Hei. Oliko sinulla hauskaa eilen? - Joo, tosi hauskaa.
Oli vai? Siltä kuulostaa.
Mitä tapahtui? Missä sormuksesi on?
Chas tapaili Suzieta, joka on naimisissa ja hakee eroa.
He pyysivät minua kulissikseen.
Tämän piti olla simppeli juttu, mutta se muuttui pähkähulluksi.
Näytän tyhmältä, joten haluan syödä ohukaiseni ja kuolla.
Valehtelit minulle.
Niin valehtelin. Anteeksi, mokasin pahasti.
Missä Chas nyt on?
En tiedä. Emme ole kihloissa. - Ette vielä.
Älä katso minua noin. Te pidätte toisistanne.
Hänellä on tyttöystävä. Tai mikä Suzie nyt onkaan.
Minulla oli poikakaveri, kun tapasin isäsi.
Mitä? Eikä.
Oli minulla. Hänen nimensä oli Oliver.
Hän opiskeli lääkäriksi ja oli tosi komea.
Bruce ja minä olimme ystäviä. Tapasimme halloween-juhlissa.
Oliver oli töissä. - Ja te rakastuitte.
Ei se ihan niin mennyt.
Kesti ehkä kuukauden ennen kuin aloimme seurustella.
Kuukauden juhlien jälkeen. Mutta olimme hyviä ystäviä.
Mitä isällä oli, mitä Oliverilla ei ollut?
Isälläsi...
Ei mitään.
Mutta yhdessä meillä oli jotain erityislaatuista.
Meillä oli hauskaa yhdessä. Suhteessamme oli taikuutta.
Näen samaa sinulla ja Chasilla. - Te olette täydellisiä toisillenne.
Olemme nyt. Mutta olimmeko silloin?
Naurun mukana tulevat kyyneleet ja riidat.
Tulee kaikenlaista.
Kulta.
Mikään ei ole täydellistä alusta lähtien.
Jos olisi, se olisi tylsää.
Erityiset asiat täytyy ratkaista.
Niiden puolesta täytyy taistella.
Mutta täydelliset asiat ihminen on ansainnut.
Olen pahoillani, että valehtelin. - Ymmärrän kyllä.
Ja jos totta puhutaan, olin pois tolaltani, -
kun kuulin, että menit kihloihin ennen kuin tapasimme miehen.
Ensi kerralla tapaat hänet ensin. - Ei, olen jo tavannut.
En aio mennä naimisiin Chasin kanssa. - Et vielä.
Hei, isä. - Hei.
Sisään.
Hei. - Hei.
Tule viereeni istumaan.
Eikö sinun pitäisi olla häämatkalla? - Me lähdemme pian.
En lähde hyvästelemättä sinua. - Niin kuin minä tein eilen.
Lopeta. En ole vihainen sinulle.
Tai olen, mutta en eilisestä.
Olen vihainen, kun et luottanut minuun ja kertonut totuutta.
Tunsit varmaan itsesi etäiseksi, kun tein Kellystä kaason.
Olisi pitänyt pitäytyä sinussa. - Ei, olen huonoin kaaso ikinä.
Et ole. Olet paras.
Ja tykkäsin kovasti lahjastasi. Itkin, kun avasin sen.
Oikeasti?
Kuva Rockefeller Centerin kuusesta, jonka luona Peter kosi minua.
Peterkin itki.
Olet paras ystävä silloinkin kun sekoilet.
Olet sinä. Ja hyvistä lahjoista puheen ollen.
Chas hankki meille lentoliput ja täyshoitoloman Napa Valleyyn.
En tiennytkään. - Hän sanoi, että lahja oli teiltä.
Hän ei kertonut sitä minulle.
Hän on hyvä mies. - Tiedän, mutta hän on varattu.
Mitä aiot tehdä, kun pääset takaisin Los Angelesiin?
Nautin auringosta, käyn koe-esiintymisissä ja toivon parasta.
Niin sitä pitää.
Joku muukin haluaa puhua kanssasi.
Haluaa vai?
Olen tosi pahoillani siitä, millainen olen ollut... aina.
Puhuin eilen pitkään Grahamin kanssa. Jos joku tunsi minun takiani -
olonsa epävarmaksi lukiossa tai nyt, en voi pyytää tarpeeksi anteeksi.
Ei hätää, Kelly. - Lupaan parantaa tapani.
Olen vain joskus kateellinen sinulle.
Ihailen sinua, koska tavoittelet unelmiasi.
Toivon, että olisin ollut yhtä rohkea.
Kiitos. Tuo merkitsee paljon.
Sinusta tulee suuri tähti. Kai tiedät sen?
Ja löydät hyvän miehen. - Kuten sinä teit.
Niin.
He taisivat tehdä sovinnon.
Haluamme tulla käymään kesällä. - Häämatkani jälkeen.
Tyttöjen viikonloppu? - Kuulostaa loistavalta.
Minun piti perua koe-esiintymisesi tiistaina kolmelta.
Miksi? - Sait roolin kuuteen jaksoon.
Hahmosta voi tulla vakituinen, jos vastaanotto on hyvä.
Käsikirjoituksen pitäisi tulla pian. - Eikö ole koe-esiintymistä?
Ei, rooli on sinun.
Tämä on varmaan saamani julkisuuden ansiota.
Ei. Hän ei edes tajunnut, että olet sama tyttö.
Sainko roolin omilla ansioillani?
Hioin sopimuksen yksityiskohdat, mutta todellakin sait.
Kiitos tosi paljon! Tämä on ihan hullua.
Sinuna menisin työpaikalle ja sanoisin itseni irti.
Vau.
Hei. Miltä tuntuu tehdä viimeistä vuoroa kahvilassa?
Hieno jakso elämässäni on tulossa päätökseensä.
Tulen kaipaamaan sinua. Ja paparazzeja.
Heitä ei ole näkynyt vähään aikaan. - En olisi niin varma asiasta.
Hei. Mitä kuuluu? - Halusin vain onnitella.
Mistä? - Kuulin saamastasi roolista.
Ja uusi agenttini pyysi kysymään, haluaisitko tavata hänet.
Kuinka olisin voinut kieltäytyä? - Olen aika kiireinen nykyään.
Mutta tapaan hänet mielelläni.
Ehditkö kahville? - Joo.
Mitä Suzielle kuuluu?
Hyvää.
Hän suunnittelee matkaa, jonka tekee elatusapurahoilla.
Hienoa. Mihin olette menossa?
En tiedä hänestä. Minun suunnitelmani oli tulla tänne.
Arvelin, että otat pian lopputilin. - Tänään on viimeinen työpäiväni.
Olen iloinen, että ehdin ajoissa.
Jätän vain nämä tähän.
No niin.
Vedimme pirunmoisen esityksen. - Niin vedimme.
Mitä seuraavaksi? - Ei ole enää käsikirjoitusta.
On vain sinä ja minä. - Hyvä.
Olen Clarissa Byers. - Chas Hunter, hauska tavata.
Olin kihloissa Clarissan kanssa, joka oli aika mahtava tyyppi.
Onpa hullua! Olin kihloissa yhden Chasin kanssa.
Hän oli hienoimpia tapaamiani miehiä, kun pääsin yli paparazzeista.
Voinko tuoda teille jotain muuta?
Minulla on edessäni kaikki, mitä tarvitsen.
Suomennos: Juha Arola www.ordiovision.com